**Fond za porodični dodatak: uloga i cilj.**

Misija Fonda za porodični dodatak (C.A.F) je da pomogne porodicama u svakodnevnom životu. C.A.F ovu pomoć pruža porodicama, izolovanim i ugroženim ljudima (stanarina, trošak za čuvanje dece, životni troškovi…)u vidu celukupne ili dela novčane pomoći propisane zakonom.

CiljC.A.F-a je da poboljša životni standard porodica. Za ostvarivanje ovog cilja, C.A.F preduzima akcije koje su usmerene da olakšaju pristup kvalitetnom smeštaju, da ublaže nejednakost primanja i da podrže pokret demografskog oporavka (bejbi bum).

**Akcije Fonda za porodični dodatak.**

Da bi doprineli poboljšanju životnog standarda porodica, ljudima koji su najviše izolovani i ugroženi, Fond za porodični dodatak daje pomoć u vidu novčane pomoći, opreme, kontrolisanja i savetovanja.

Različite akcije se sprovode, i to :

* Isplata novčane pomoći, ili kao dodatak primanjima, ili kao zamena za primanja:porodični dodatak i socijalna pomoć, pomoć pri finansiranju smeštaja kao i pomoć osobama koja ne ostvaruju minimalna primanja propisana zakonom (minima sociaux)(pomoć hendikepiranim odraslim licima,dohodak aktivne solidarnosti (revenu de solidarité active), novčani dodatakza zaposlene(prime d’activité).
* Uspostavljanje ili sufinansiranje različitih društvenih usluga i opreme(obdaništa ili socijalnih centara).

**Porodični dodatak. Uslovi za dobijanje pomoći i vrste novčanih pomoći.**

Da bi dobile novčanu pomoć, porodice moraju da ispune sledeće uslove :

**Uslovi za dobijanje pomoći koji se odnose na roditelje :**

**Mesto prebivališta**. Porodice koje imaju pravo na pomoć moraju da žive u Francuskoj. C.A.F ne pravi razliku između nacionalnosti ili pravnog statusa (bračna zajednica, paks, slobodna veza ; život u paru ili ne).Međutim, stranci koji nisu državljani Evropske Unije, evropskog ekonomskog područja ili Švajcarske moraju dostaviti važeću boravišnu dozvolu, koja dokazuje njihov zakonit boravak u Francuskoj. Ako su deca rođena u inostranstvu, roditelji moraju takođe da dokažu da su deca došla u Francusku na zakonit način.

**Primanja**. Novčana pomoć koju daje C.A.F zavisi od primanja. C.A.F koristi godišnja primanja, koja dobija od poreske uprave, za određivanje prava. Ako želite da vidite iznos gornje granice primanja, idite na sajt**caf.fr**.Rubrika : **S’informer sur les aides > Petite enfance.**

**Uslovi za dobijanje pomoći koji se odnose na decu** :

**Uzrast**. Deca moraju da imaju manje od 16 godina, ili manje od 20 godina ako ih roditelji izdržavaju, ili manje od 21 godinu za pomoć za smeštaj i pomoć za velikobrojnu porodicu sa malim primanjima.

**Školovanje i/ili Zaposlenje**. Od 6 do 15 godina:obavezno školovanje za decu. Od 16 do 20 godina :Mesečna plata mlađih odraslih osoba ne sme da bude veća od 907,19 € od 1. januara 2017. godine.

**Vrste porodičnih pomoći**. Porodice treba da primaju pomoć :

* Od rođenja prvog deteta :
  + **La PAJE**: **Prestation d’accueil du jeune enfant (dečiji dodatak za decu do 3 godine)** :

Trudnoća treba da se prijavi uC.A.FiFondu za zdravstveno osiguranje(la Caisse primaire d’assurance maladie (CPAM)tokom prvih četrnaest nedelja trudnoće. Jednokratna novčana pomoć prilikom rođenja ili usvajanja deteta. Zatim, porodice dobijaju osnovnu novčanu pomoć za troškove obrazovanja deteta, čiji iznos zavisi od njihovih primanja, od prvog meseca deteta do meseca koji prethodi njegovom trećem rođendanu. U slučaju usvajanja deteta, osnovna novčana pomoć se daje tokom 3 godine od dana dolaska deteta u porodicu.

* + **Le CMG :Complément du libre choix du mode de garde (Dodatak za slobodan izbor čuvanja deteta) :**

C.A.Fnadoknađuje jedan deo troškova za isplatu dadilje,osobe koja čuva dete, agencije koja nudi usluge čuvanja detetaili jaslica/vrtića. Iznos nadoknade zavisi od primanja roditelja. C.A.Ftakođe finansira celokupne ili deo troškova kotizacije (mesečnog uplaćivanje doprinosa)za socijalnoosiguranje. Da biste pronašli usluge čuvanja dece blizu vas, pogledajte sajt**mon-enfant.fr**.

* + **LaPREPARE** : **Prestation partagée d’éducation de l’enfant(Uzajamnanovčana pomoć za obrazovanje deteta)** :

Od 1. januara 2015.,ova novčana pomoć se daje u slučaju prestanka ili smanjenja radne aktivnosti zbog brige o detetu mlađeg od 3 godine, ili mlađeg od 20 godina ako je dete usvojeno. Morate dostaviti potvrdu o najmanje osam trimesetara plaćene kotizacije za penzijsko osiguranje da biste mogli da primate ovu pomoć (u principu, treba da radite najmanje 2 godine pre rođenja deteta).

* + **L’ARS : allocation de rentrée scolaire (novčana pomoć za početak školske godine)**:

Pomoć za početak školske godine se daje, u zavisnosti od primanja, od kraja meseca avgusta, da se pomogne roditeljima prilikom troškova za početak školske godine dece od 6 do 18 godina. Da biste pogledali uslove primanja, pogledajte sajt**caf.fr**, rubrika**Droits et prestations >Enfance et jeunesse.**

* + **L’ASF : allocation de soutien familial (roditeljski dodatak) :**

Roditeljski dodatak se dodeljuje, tokom četiri meseca, roditelju koji sam brine o svom detetu bez pomoći drugog detetovog roditelja, posle njegovog četvrtog meseca, kako bi upotpunio alimentaciju čiji iznos je mali.Da bi se dobio ovaj dodatak posle prva četiri meseca, treba pred sudijom za porodične sporove Prvostepenog suda u vašem mestu prebivališta pokrenuti proceduru za utvrđivanje alimentacije. Za više informacija o pravu i proceduri : **www.pension-alimentaire.caf.fr**

* + **L’AJPP : allocation journalière de présence parentale (dnevni roditeljski dodatak) :**

Dnevni roditeljski dodatak se dodeljuje roditelju koji prekida svoju profesionalnu aktivnost da bi se brinuo o detetu koje je ozbiljno bolesno, koje je pretpelo ozbiljnu nesreću ili je hendikepirano.

* + **L’AEEJ : allocation d’éducation de l’enfant handicapé (novčana pomoć za obrazovanje hendikepiranog deteta) :**

Novčana pomoć za obrazovanje hendikepiranog deteta pomaže roditeljima da obezbede obrazovanje i negu koja je potrebna njhovom hendikepiranom detetu koje ima manje od 20 godina.

* Od rođenja drugog deteta :
  + **Les allocations familiales (Dečiji dodatak):**

Roditelji koji izdržavaju najmanje dvoje dece mlađe od 20 godina mogu da primaju, u zavisnosti od primanja, dečiji dodatak od rođenja drugog deteta;pod uslovom da su obavestili C.A.Fo rođenju drugog deteta.

Od trećeg deteta:

* + **Le complément familial (Dodatni dečiji dodatak)** :

Dodatni dečiji dodatak se dodeljuje, u zavisnosti od primanja, porodicama koje izdržavaju najmanje troje dece uzrasta od 3 do 20 godina.

**Novčane pomoći za smeštaj,Uslovi za dobijanje novčane pomoći i vrste tih pomoći.**

To su finansijske pomoći namenjene za smanjivanje iznosa stanarine korisnika ili za smanjivanje mesečne rate stambenog kredita.

**Uslovi za dobijanje novčane pomoći.**Uslovi su isti za sve tri novčane pomoći.Smeštaj treba da bude glavno prebivalište i stanari moraju tu da žive najmanje osam meseci tokom godine. Da bi se dobila neka pomoć za smeštaj u 2017. godini, primanja u 2015. godini ne smeju da budu veća od 12 012 €.

Pomoći za smeštaj se računaju na osnovu više elemenata : visina primanja, veličina smeštaja, mesto stanovanja, iznos stanarine…

**Vrste ovih pomoći.**Postoje tri pomoći za smeštaj :l’aide personnalisée au logement (APL) (osobena pomoć za smeštaj),l’allocation de logement familiale (ALF) (novčana pomoć za porodični smeštaj),l’allocation de logement sociale (ALS) (novčana pomoć za socijalni smeštaj).

* **Osobena pomoć za smeštaj.**Ova pomoć je namenjena zakupcima nekog smeštaja, starog ili novog, koji je predmet sporazuma između vlasnika i države. Ona se može takođe dodeliti, pod određenim uslovima, vlasnicima ili budućim vlasnicima. Pomoć se isplaćuje direktno vlasniku ili zajmodavcu koji je odbija od mesečnog iznosa stanarine ili mesečne ratekorisnika ove pomoći.
* **Novčana pomoć za porodični smeštaj**. Ova novčana pomoć se odnosi na porodice koje ne mogu da primaju APL i koje izdržavaju decu ili neke druge osobe. To mora biti porodica sa supružnicima koji su u braku najmanje 5 godina ; supružnici treba sa stupe u brak pre svoje 40 godine.
* **Novčana pomoć za socijalni smeštaj.** Ova novčana pomoć je namenjena osobama koje ne mogu da primaju ni osobenu pomoć za smeštaj ni novčanu pomoć za porodićni smeštaj.

*Napomena : Ovu pomoć mogu da dobijaju i osobe koje žive u centrima za smeštaj, u hotelu, u nameštenom stanu ili studentskomdomu;starije osobe ili hendikepirane osobe koje žive, uz nadoknadu, kod pojedinaca, u centrima za smeštaj, u staračkom domu ili u ustanovama za dugotrajnu negu.*

*Moguće je takođe dobiti, u određenim slučajevima, novčani bonus za selidbu ili pozajmicu za sređivanje smeštaja.*

**Dodatak na primanja**. **Uslovi dobijanja dodatka i vrste novčanih pomoći.**

* Dodatak na primanja se dodeljuje radnicima koji imaju mala primanja. Najugroženije osobe i/ili koje imaju primanja manja od minimalnih. Ovi dodaci su : novčana pomoć za zaposlene (la prime d’activité), dohodak aktivne solidarnosti (le revenu de solidarité active)i novčana pomoćza odrasle hendikepirane osobe.

**Novčana pomoć za zaposlene. Uslovi za dobijanje novčane pomoći.** : Imati najmanje 18 godina, živeti u Francuskoj na stabilan način i vršiti radnu aktivnost kao zaposleno lice ili privatnik. Osobe stranog porekla, izvan Evropskog ekonomskog područja i Švajcarske, moraju da žive regularno u Francuskoj najmanje 5 godina ili da poseduju rezidentnu kartu.Iznos novčane pomoći za zaposlene se računa na osnovu ukupnih primanja domaćinstva. Osobe koje primaju ovu pomoć treba da prijavljuju svaka tri meseca njihova primanja za prethodni trimestar u rubrici **« Mon Compte »** ili preko aplikacijena mobilnom telefonu**« Caf - Mon Compte »**

**Dohodak aktivne solidarnosti (RSA). Uslovi za dobijanja ove novčane pomoći** : Imati najmanje 25 godina, živeti u Francuskoj na stabilan način. Osobe stranog porekla, izvan Evropskog ekonomskog područja i Švajcarske, moraju da žive regularno u Francuskoj najmanje 5 godina ili da poseduju rezidentnu kartu. RSA se računa na osnovu ukupnih primanja domaćinstva. Osobe koje dobijaju ovu pomoć treba da prijavljuju svoja primanja svaka tri meseca na sajtu **caf.fr**.Da biste proverili da li možete da dobijate ovu pomoć, pogledajte sajt **caf.fr**, rubriku**Mes services en ligne > Estimer vos droits.**

**Novčana pomoć za odrasle hendikepirane osobe. Uslovi za dobijanje ove novčane pomoći.** Imati najmanje 20 godina(ili 16 godina, pod određenimuslovima)i dokazati najmanje 50 %invalidnosti.

**Socijalna akcija za pomoć porodicama.**Svaki C.A.F vodi svoju posebnu politiku za socijalne akcije i pruža različite pomoći u skladu sa unapred definisanim prioritetima. Za više informacija, idite na **caf.fr**, unesite Vaš poštanski broj na početnoj stranici : **Menu** >**Ma Caf**>**Offre de service**.

*Primeri akcija : Subvencionisanje dnevnog boravka za decu izvan perioda škole i tokom raspusta, finansiranje službi za pomoć porodicama, pomoć za finansiranje troškova obuke za dečijeg animatora u dnevnom boravku za decu…*

**Kako dobiti novčanu pomoć Fonda za porodični dodatak ?**

**Ako ste već korisnik**, dovoljno je da odete na sajt caf.fr i da uđete u vaš nalog**« Mon Compte »**. Unesite Vaš broj korisnika i Vašu lozinku. Ukoliko ste je izgubili, idite na **caf.fr**i zatražite je. Da biste olakšali kontakt sa Vašim fondom, napišite Vašu e-mejl adresu, broj telefona i prijavite sve promene Vaše situacije. Sa vašeg naloga, možete da proverite Vaša prava i novčane pomoći u skladu sa Vašom situacijom.

**Ako nemate broj korisnika** : Da biste napravili dosije CAF, treba da zatražite novčanu pomoć. Bićete takođe registrovani u bazi podataka C.A.F; biće Vam dodeljen broj korisnika iako Vaš zahtev za pomoć bude odbijen. Idite **caf.fr**>**Menu**, rubrika**Mes services en ligne >Faire une demande de prestation** ; popunite obrazac « [Déclaration de situation](https://www.caf.fr/sites/default/files/sidoc/dgp_00000100.pdf) » : To je obrazac koji omogućujeda C.A.F upozna Vašu ličnu i profesionalnu situacijui Vaša primanja kako bi odredio Vaša prava.

Biće Vam dati lični broj i privremena lozinka. Važno je da sačuvate ove podatke za konekciju koji će Vam služiti da da na siguran način ulazite u Vaš nalog (lozinku treba lično da promenite prikom prve konekcije).

**Sve procedure izvršene na sajtu C.A.F-a ubrzavajuobradu Vašeg dosijea.**

**Δ Veoma je važno da obavestite CAF o svim promenama situacije!**

Brak, razvod, odlazak deteta iz porodične kuće, ponovno zaposlenje ili gubitak posla… Ovi događaji mogu da utiču na isplatu novčanih dodataka i njihov iznos.Da biste izvršili ove promene, treba da se konektujete na**« Mon Compte »** rubrika**MonProfil.**

**Da biste saznali da li imate pravo na neku novčanu pomoć CAF-a, možete koristiti simulatore :idite na sajt caf.fr**.

**Kako kontaktirati C.A.F**?

Idite na sajt**caf.fr** >**Menu**, rubrika : **Ma Caf**>**Contacter ma caf.**

Možete direktno kontaktirati C.A.F putem e-maila sa Vašeg naloga ; putem pošte ;na šalteru za informacije ;možetezakazati sastanak ; možete da koristite interaktivne ekrane (ovo Vam omogućava jednostavne i brze odgovore za Vaša pitanja i procedure bilo da konsultujete Vaš nalog, da dobijete neku potvdru ili da podnesete neki zahtev) ;putem video-šaltera(način dobijanja informacija koji omogućava da pričate sa nekim savetnikom C.A.F-a preko veb kamere. Uz pomoć integrisanog skenera možete takođe da pošaljete dokumentaciju u realnom vremenu).Da biste koristili ove usluge potrebni su Vam Vaš broj korisnika i Vaš PIN.

*Svaki C.A.F odlučuje o uslugama koje stavlja na raspolaganje za komunikaciju sa korisnicima. Na primer, ako pripadate CAF des* [*Bouches du Rhône - Caf 13,*](https://www.facebook.com/Caf-des-Bouches-du-Rh%C3%B4ne-Caf-13-Caf-Marseille-215593278504130/)*dva savetnika odgovaraju na Vaša pitanja svaki petak od 8.45 do 12.15 i od 13.30 do 16 časova.*